Árkay Bertalan

Árkay Bertalan (Budapest, 1901. április 11. – Budapest, 1971. november 23.) magyar építész, festőművész, a modern magyar építészet egyik úttörője.

Életpályája 
Apja Árkay Aladár (1868–1932) építész, iparművész, festő volt. Építészeti felfogása az eklektikus kezdetektől, a szecesszión keresztül eljut a modern – avantgárd – irányzatokig. Árkay Bertalan az egyetemi tanulmányait a Budapesti Királyi József Nádor Műegyetemen végezte el 1925-ben, majd apja irodájába került. 1926-ban a párizsi Academie des Beaux-Arts ösztöndíjasa volt és Adolph Thiers, párizsi építész  irodájában dolgozott. 1926–1927 között a bécsi Akademie der Bildenden Künste főiskolán és a Meisterschule für Architectur-on tanult, Peter Behrenstől. 1937-től a Szépirodalmi és művészeti Akadémiának, 1941-től a Fővárosi Közmunkák Tanácsának tagja volt. 1961-ben festményeivel II. díjat nyert a párizsi Salon des Beaux-Arts kiállításán.

Árkay Bertalan a két világháború közötti időszak egyik legtöbbet foglalkoztatott családi ház tervező építész volt. Az általa tervezett családi házak legtöbbje magas építészeti színvonalat képvisel.

Kiemelkedik templom tervezési tevékenysége is. Apjával – Árkay Aladárral – közösen tervezte az 1928-tól közadakozásból épülő Mohácsi Fogadalmi templomot és a Budapest, XII. Csaba utcában felépített Városmajori Jézus Szíve-plébániatemplomot. Mindkettőt apja halála után fejezte be. A Városmajori templom üvegablakai Árkay első feleségének, Árkayné Sztehlo Lilinek a munkái. 
Középületei közül megemlíthető az 1938-ban tervezett OTI rendelő és kórház Sopronban, az 1939-ben létesült Rózsadombi Leventeotthon és a Sátoraljaújhelyi polgári iskola 1940-ből. Az ő tervei szerint valósult meg – 1936-ban – a Milánói Triennálé Magyar pavilonja is.

Tervezői tevékenysége mellett kiemelkedik pályázati munkássága is. Ezek között a legismertebb a „Szent Korona útja és Vitézek tere építészeti megoldása”, pályamű, amellyel I. díjat nyert. (Ma: Petőfi híd budai hídfő és Irinyi József út Október 23-i útig terjedő szakasza). A rendezési terv töredékében valósult meg. Ezt mutatja a két út találkozásánál látható félköríves beépítés.

A második világháború után műemléki helyreállításokon dolgozott. (Váci székesegyház altemplom. Budapesti Szépművészeti Múzeum épülete). 1949-től a Középülettervező Iroda (KÖZTI) dolgozója volt nyugdíjazásáig. 1956 után munkái főként egyházi megbízások voltak, (Cegléd, Hort, Gerjen, Polgár, Taksony, Győr-Kisbácsa, Héhalom római katolikus templomainak tervezése vagy helyreállítása). Festményeivel ebben az időben is rangos külföldi tárlatokon vett részt.

"Az I. és II. világháború utáni időszak építészetének szinte minden olyan megnyilatkozásában szerepet vállalt, amelyben a közhasznúság, és egyben az építészetnek mint művészetnek továbbfejlesztési lehetőségét látta."

Munkái

Tervezett és megépült épületei 

 1927. Budapest. XII. Alma utca 2/c. családi ház
 1927. Budapest. II. Virágárok utca 15. családi ház
 1928. Budapest. II. Lorántffy Zsuzsanna utca 6. családi ház
 1928. Budapest. XI. Diószegi út 54. családi ház
 1931. Budapest. XI. Gombocz Zoltán utca 11. családi ház
 1932. Budapest. II. Branyiszkó út 32. családi ház
 1932. Budapest. II. Labanc utca 32. családi ház
 1932 – 1933. Budapest. XII. Csaba utca 5. Városmajori Jézus szíve plébániatemplom (Árkay Aladárral)
 1929 – 1940. Mohács. Fogadalmi templom (Árkay Aladárral)
 1932. Budapest. II. Hermann Ottó utca 2d. családi ház
 1932. Budapest. XII. Törökbálinti út 16b-c. családi ház
 1933. Budapest. II. Lepke utca 25. családi ház
 1934. Arte Sacra kiállítás magyar pavilonja. Róma
 1934 – 1935. Budapest. VIII. Köztársaság tér 14-15-16. Lakóépület-csoport, OTI bérházak (Faragó Sándor, Fischer József, Heysa Károly, Ligeti Pál, Molnár Farkas, Pogány Móric, Preisich Gábor, Vadász Mihály tervezőtársakkal)
 1935. Budapest. II. Törökvész út 41. családi ház
 1935. Budapest. XI. Plósz Lajos utca 15. családi ház
 1935. Budapest. XII. Árnyas út 18. családi ház
 1936. V. Milánói Triennálé Magyar pavilonja. Milánó
 1936 – 1937. Budapest. IX. Gubacsi út 91. Szükséglakásos bérházak. A. épület
 1939 – 1940. Budapest. II. Tárogató út 98/b. családi ház
 1939. Budapest. XII. Dániel út 9. családi ház
 1940. Sátoraljaújhely. Polgári iskola
 1939 – 1940. Budapest. II. Felvinci út 8. Levente Egyesület II. kerületi Székháza
 1940 – 1941. Budapest. Szendrő utca 18. családi ház
 1942. "Szent Korona útja és Vitézek tere építészeti megoldására" kiirt tervpályázat I. díj
 1942. Budapest. II. Csalogány utca 26. Lakóház
 1942. Kiskunhalas. Kertmunkás iskola
 1942. Budapest. II. Fény utca ?. Marianum bérház
 1943. Balatonlelle. Szent Kelemen templom (Ma: Szentháromság plébánia, Kossuth L. u. 81)
 1946. Cegléd, Hort, Gerjen. Római katolikus templomok
 1948. Vác. Váci Székesegyház altemplomának helyreállítása
 1948. Budapest. Szépművészeti Múzeum épületének helyreállítása
 1950. Budapest. V. Erzsébet tér 4. Az V. Kerületi Tanács épületének átalakítása.(Eredetileg 1938-39-ben Kardos György által tervezett modern stílusú épület volt, art deco részletekkel)
 1952. Berente. A Borsodi Hőerőmű építészeti kialakítása
 1954. Polgár. Római katolikus templom helyreállítása
 1956. Taksony. Római katolikus templom helyreállítása
 1957. Győr-Kisbácsa. Római katolikus templom
 1960. Budapest. II. Branyiszkó út 24 társasház
 1961. Hernád, Római katolikus templom

Csoportos kiállításai 
 1922-től rendszeresen szerepel festményeivel a Képzőművészeti Társulat kiállításain
 1930. Képzőművészek Új Társasága. Kiállítás. Nemzeti Szalon
 1930. Budapest. Műcsarnok. XII. Budapesti Nemzetközi Építészeti Kongresszus Kiállítása
 1931. Római magyar ösztöndíjasok kiállítása. Nemzeti Szalon
 1932. Nemzetközi Egyházművészeti Kiállítás. Padova
 1933. II. Modern Nemzetközi Építész Kiállítás. Párizs
 1933. Klebelsberg Kuno emlékkiállítás. Budapest
 1934. Építészeti Világkiállítás. Milánó
 1934. II. Arte Sacra. Róma
 1936. VI. Milánói Triennálé. Milánó
 1959. Société des Artistes Français szalonjának kiállítása. Párizs
 1961. Salon des Beaux Arts kiállítása. Párizs
Festészetéről – festményeiről – nincsenek adatok, annak ellenére, hogy számos kiállításon szerepelt azokkal. Külföldi kiállításokon, tárlatokon díjakat is nyert.

Képgaléria

Templomok

Családi házak

Emlékezete 

 Hazai és külföldi kiállításokon számos kitüntetést nyert.
 Életéről és művészetéről közel 200 publikáció jelent meg, hazai és külföldi szaklapokban. Többek között: Két budapesti családi ház. (N.N. Tér és Forma 1929), Árkay Aladár és Árkay Bertalan. (Bierbauer Virgil), Két magyar építész. (Revue de Hongrie. 1933), Az új városmajori templom. (Rimanóczy Gyula. Tér és Forma. 1933/6.sz), Árkay Bertalan. (Pusztai László. Magyar Építőművészet. 1972/5. sz.)
 Budapest építészetére vonatkozó tervgyűjteményét a Budapesti Történeti Múzeum őrzi, közte – első feleségének – Árkayné Sztehlo Lili üvegablak terveit is.
 A Magyar Építészeti Múzeumban is találhatók munkásságáról részletek.
 Farkasréti temető 11/2-1-279 síremlék
 Posztumusz Ybl Miklós-díj

Jegyzetek

Források 
 (szerk. Kubinszky Mihály): Modern építészeti lexikon (p.25.) – Budapest, Műszaki K. 1978. –  
 Tölgyes Orsolya: Árkay Bertalan ArtPORTAL , HIK Elektronikus Felsőoktatási Tankönyv és Szakkönyvtár 
 
 Ferkai András: Buda építészete a két világháború között. MTA Művészettörténeti Kutató Intézet, Budapest, 1995. (27, 97, 118, 147, 177, 182, 186, 263, 269, 290, 340, 346, 353, 374, 396, 404, 406, 414, 419, 472, 482, 489)
 Ferkai A. (szerk.), (szerzők: Branczik Márta, Ferkai A., Hajdú Virág, Molnos Attila, Oláh Éva): Pest építészete a két világháború között. Modern Építészetért Kht. kiadása. Budapest, 2001. (194, 230.1, 574)
 Pamer Nóra: Magyar építészet a két világháború között. Műszaki Könyvkiadó, 1986.  (54, 89, 90, 91, 92, 110, 111, 137, 140, 161, 163, 165, 172, 204, 205, 206)
 Tér és Forma archív képek: (1928/5. sz. 182-183. old, 1928/5. sz. 184-185. old, 1929/9. sz. 360-362. old, 1932/1. sz. 2-3. old, 1932/9. sz. 351. old, 1932/11sz.350. old, 1933/4-5. sz. 103-110. old, 1934/2. sz. 37-41. old, 1935/7. sz. 185-195. old, 139/9. sz. 251-252. old, 1940/11. sz. 192. old, 1942/8. sz. 117-119. old, 1942/10. sz. 261-262. old, 1943/1. sz. 15-17. old, 1943/7. sz. 113-114-old, 1943/10. sz. 230-233. old.)

További információk 
 Árkay. Egy magyar építész- és művészdinasztia; szerk. Csáki Tamás; Holnap, Bp., 2020 (Az építészet mesterei)
 Società Amici dell’Arte Cristiana. Raccolta internazionale di arte cristiana nel III centenario della morte del card. Federico Borromeo e nel decennio di fondazione della scuola „Beato Angelico”, catalogo della mostra, Milano, Palazzo della Società per le Belle Arti ed Esposizione Permanente, 14 novembre – 27 dicembre 1931.
 L'artisan Liturgique (Juliet-Aout-Sept. 1936)
 Merényi Ferenc: 1867–1965, cento anni. Architettura ungherese. Appunti per una storia dell'architettura contemporanea ungherese. Római Magyar Akadémia, Róma, 1965.
 Építészetünk a két világháború között
 Rados Jenő: Magyar építészet története (1971. Műszaki könyvkiadó)
 Művészeti kislexikon (1973. Akadémia Könyvkiadó)

 Jékely Zsolt-Sódor Alajos: Budapest építészete a XX. században (1980. Műszaki Könyvkiadó)

 Lőrincz Zsuzsa-Vargha Mihály: ÉPÍTÉSZETI KALAUZ. Budapest építészete a századfordulótól napjainkig. 1977. 6BT. kiadás)
 Mohács. Fogadalmi templom
 Budapest 1918-1940 között. MODERNIZMUS.
 Tűtorony a lágymányosi BNV-nél * *(szerk.megj: Árkay Aladár elírás. Helyesen Árkay Bertalan)
 Győr-Kisbácsa. Nagyboldogasszony templom
 Kisbácsa Nagyboldogasszony templom fényképe
 Balatonlellei séták. Szent Kelemen templom 
 Balatonlelle Szent Kelemen templom
 A taksonyi Szent Anna templom
 Taksony. Az új Szent Anna templom építése. 1956–2004
 50 éve szentelték fel a Taksonyi Szent Anna templomot
 Taksony. Szent Anna templom
 Városmajori Jézus Szíve Plébánia. Esztergomi-Budapesti Főegyházmegye
 Árkay Bertalan. Városmajori Jézus Szíve plébánia
 [ Városmajori templom főbejárat fényképe]
 a városmajori templom terve
 Szent Cecilia a Városmajorban (Új Ember)
 Városmajori Jézus Szíve Plébánia helyszín
 Városmajori Jézus-Szíve plébánia története (Templomunk)

Magyar építészek
Magyar építészmérnökök
Magyar festők
Ybl Miklós-díjasok
1901-ben született személyek
1971-ben elhunyt személyek
Budapesten született személyek